Avaz-Robot Centar
Avaz-Robot centar je stambeno-poslovni objekat smješten u užem centru grada Tuzle. Objekat je zamišljen kao spoj shopping, poslovnog i stambenog dijela unutar jedne cjeline. Avaz-Robot centar se nalazi u ulici Maršala Tita, na lokalitetu stare željezničke stanice. Investitor centra je sarajevska kompanija Avaz d.o.o., te kompanija Robot Commerce d.o.o. Sarajevo. Izgradnja je počela tokom 2010. godine, a centar je zvanično otvoren u 2012. godini. Vrijednost projekta iznosi oko 50 miliona KM, a glavni izvođač radova je Giprom d.o.o. Tuzla.